Tog` turizmi: "Amirsoy" dam olish maskanida yangi dor yo`li ishga tushirildi (foto)

Kecha, 26 dekabr kuni Toshkent viloyatidagi "Amirsoy" tog`-chang`i kurortida “Amirsoy Ekspress” yangi dor yo`li rasman ishga tushirildi. Tantanali marosimni Bosh vazir o`rinbosari – turizm va sport vaziri Aziz Abduhakimov ochib berdi.
"Amirsoy ekspress"
Gondola toifasiga kiruvchi mazkur dor yo`li dunyo miqyosida mashhur ishlab chiqaruvchi - "Doppelmayr" kompaniyasi tomonidan yaratilgan. Zamonaviy dizayn, innovasion xavfsizlik komponentlari va eng yuqori sifatli po`lat uskuna dam olish maskaniga tashrif buyuruvchilar uchun qulaylik va xavfsizlikni kafolatlaydi. Salonlarning panoram oynalari yo`lovchilar oldida o`ziga xos aylanma ko`rinish hosil qilib, ularga o`zlarini tabiat bilan hamnafasdek his qilish imkonini beradi.
“Amirsoy Ekspress” tashrif buyuruvchilarni avtomobil yo`lidan to`g`ridan-to`g`ri kurort hududiga etkazib qo`yadi, bu esa uzoq masofali tog` yo`lini chetlab o`tib, haydovchilar uchun 5 km. ga qisqartiradi. Dor yo`li 10 kishilik sig`imga ega 74 ta gondola (kabina) dan iborat. Uning umumiy uzunligi 2913 metr bo`lib, soatiga 2400 kishini tashish quvvatiga ega. Sayohat vaqti 9 daqiqani tashkil etadi. Mazkur obekt joriy yilning 01 mayidan 15 dekabrigacha bo`lgan qisqa davrda qurib bitkazildi. Investisiyalarning umumiy qiymati 15,2 mln. evroni tashkil etdi.
Dor yo`lining to`siqsiz dizayni bolalar aravachalari, nogironlar aravachalari yoki sportning qishki turlari bilan shug`ullanish uchun muqobil qishki sport jihozlarini tashishni osonlashtiradi. Mukammal Echib olish texnologiyasi stansiyalarda yo`lovchilar uchun qulay va xavfsiz chiqish va tushirish  imkoniyatini yaratadi.
Dam olish maskaniga tashrif buyuruvchilar va “Amirsoy Express” yo`lovchilariga qulaylik yaratish maqsadida bepul avtoturargoh tashkil etilgan.
“2290” restorani
2290 metr balandlikdagi tog`li hududda joylashgan o`ziga xos va ilk restoran majmuasi. 70 kishiga mo`ljallangan “2290” restorani “A la sarte”ga ega bo`lib, yo`lovchilar va piyodalar uchun noyob atmosfera va taassurotga boy tog` manzaralaridan bahramand bo`lish imkonini beruvchi "take in and go” formatidagi  terrassa va yo`lovchilar uchun barni o`z ichiga oladi. Majmua terrassasi go`zal tabiatdan bahramand etuvchi panoram ko`rinishga ega.
Eslatib o`tamiz, Amirsoy tog` kurorti Italiya, Germaniya, Avstriya, Argentina, Ispaniya va Daniya mutaxassislari ishtirokida 900 ga yaqin maydonda 2 yildan kamroq vaqt ichida chang`ichilar va snoubordchilar uchun uzunligi 16 km bo`lgan zamonaviy sun`iy qor yasash tizimiga ega 10 ta trassa qurildi.. Umumiy uzunligi 6 km dan ortiq bo`lgan 3 ta dor yo`li, ko`p funksiyali markaz, restoran va barlar, shinam shalelar, hammom majmuasi va suzish havzasi, dor shaharchasi va barcha yoshdagi sayyohlar hamda oilaviy hordiq chiqarish uchun muz maydoni barpo etildi.
Arqon shaharchasi
Dam olish maskani tomonidan, shuningdek, barcha yoshdagilar uchun faol ko`ngilochar vositalar taklif etiladi. Ular orasida “Norway Park”dan arqon shaharchasi ham o`rin olgan. Bu ham qiziqarli attrasion ham yaxlit sport maydonchasini tashkil etadi. Bu yuqoriga va pastga harakatlanish uchun o`zaro bog`langan bo`limlar majmuasi, gorizontal harakatga ega, turli xil to`siqlar bilan kesishgan. U turli xil murakkablikdagi 4 ta trassani o`z ichiga oladi: bolalar, oilaviy, sport, murakkab.
"Amirsoy" muz maydoni 70 ga 41 metrni tashkil etadi. Tog`lar bag`rida joylashgan bu turdagi yagona muz maydonchasi. Dam olish maskani mehmonlari bir soatlik va yarim soatlik mashg`ulotlardan foydalanishlari mumkin. Muzda ucha olmaydigan yangi boshlovchilar uchun professional instruktorlar bilan yakka tartibda va guruhli interaktiv darslar mavjud.
Ayni paytda Bo`stonliq viloyatida xalqaro standartlarga javob beradigan tog`-chang`i kurortini yaratish loyihasini amalga oshirishning ikkinchi bosqichiga tayyorgarlik ko`rilmoqda. Loyiha doirasida 200 va undan ortiq xonali 4 yulduzli va 3 yulduzli mehmonxonalar, yangi chang`i jihozlari va ekipirovkalarini ijaraga berish punktlari, yozgi basseyn va faol mavsumiy dam olish zonalari quriladi.